ལྷ་ཀླུ་འདམ་ར་ནི་འཛམ་གླིང་ཐོག་ས་བབ་མཐོ་ཤོས་དང་རྒྱ་ཁྱོན་ཆེ་ཤོས་ཀྱི་གྲོང་ཁྱེར་གྱི་རང་བྱུང་འདམ་ར་ཞིག་ཡིན་པས།ཕྱོཌ་བཞི་མཚམས་བརྒྱད་ཀྱི་བྱ་རིགས་རྣམས་རང་དགར་འཕུར་རྩལ་ངོམས་བཞིན་འདི་གར་འཚོ་སྡོད་བྱེད་པར་འོང་བ་དང་།ཆེས་སྟུག་པའི་རྩྭ་རྩི་ཤིང་དེ་དག་གིས་ལོ་ལྟར་དབྱང་གཉིས་ཐཱན་འགྱུར་མང་པོ་འཇིབ་པ་མ་ཟད།གསོ་རླུང་ཏུན་ཁྲི་མང་པོ་མཁོ་འདོན་བྱེད་པས་ན།མི་རྣམས་ཀྱིསལྷ་སའི་གློ་བཞེས་པའི་མིང་སྙན་པོ་ཞིག་བཏཌ་ཡོད།འདམ་རའི་སྟོད་རྒྱུད་བྱེ་རཌ་གཙང་པོ་དང་།མ་ཡུར་བྱང་།མ་ཡུར་དཀྱིལ།མ་ཡུར་ལྷོ་བཅས་དང་འདྲེས་ཏེ་ལྷ་སའི་ཆུ་རྒྱུད་ཅིག་ཏུ་གྱུར་ཡོད།ཆུ་བོ་རྣམས་རྩྭ་རྩི་ཤིང་ཁྲོད་དལ་བུར་རྒྱུག་པའི་བརྒྱུད་རིམ་ནང་དྭངས་གསིང་དབྱེ་བ་འབྱེད་དེ་ཆུའི་སྤུས་ཚད་རིམ་པ་གསུམ་པ་ནས་གཉིས་པར་ལེཌ་སུ་ཕྱིན་པ་དང་ཆུ་བོ་དེ་དག་མཐར་འདམ་རའི་ལྷོ་ནུབ་ངོས་ནས་སྐྱིད་ཆུའི་ནང་འབབ་ཀྱི་ཡོད།ཡིན་ནའང་ཡིད་ཕམ་དགོས་པ་ཞིག་ལ་གྲོང་ཁྱེར་གྱི་ཆུ་རྒྱུག་ཁུལ་ཡིན་པའི་རྐྱེན་གྱིས་ལྷ་ཀླུ་འདམ་རའི་སྟོད་རྒྱུད་ཀྱི་རགས་སྐྱོར་ནང་ཉིན་ལྟར་གད་སྙིཌ་ཏུན་ལྷག་ཙམ་ཡོང་གི་ཡོད་པ་དེ་འདམ་རའི་སྦགས་ཁུངས་གཙོ་བོར་གྱུར་ཡོད་ལ།གད་སྙིཌ་གཙང་སེལ་བྱ་རྒྱུ་དེའང་ལས་དོན་པས་ཉིན་ལྟར་སྒྲུབ་དགོས་པའི་ལས་འགན་ལྕི་པོ་ཞིག་ཏུ་གྱུར།